VS001656
Datum: 2001-11-09T01:00:00.000+01:00
datum_sodbe_i_stopnje: 2005-02-17T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - zmanjšanje življenjske aktivnosti
skupina: poškodbe glave in možganov in njihove posledice - poškodbe hrbtenice in reber in njihove posledice
fischer: izredno hudi primeri
odskodnina: 16.500.000,00 SIT
opombe: II Ips 648/2005. Revizija tožeče stranke je bila zavrnjena.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 60 do 65 let

Upokojenec, po poklicu zidar.

## Škodni dogodek

Prometna nesreča. Tožnik je s 15% soprispeval k nastanku škode.

## Poškodba

Prelom lobanje in lobanjskega dna, udarnine možganov s krvavitvami v možganovino obojestransko, serijski prelom reber na levi strani in sicer od tretjega do osmega rebra z vdorom zraka v prsno votlino. Kot posledica poškodbe možganov so se takoj v začetku zdravljenja pojavili epileptični napadi, ki tožnika še sedaj spremljajo in na psihičnem področju težave s psihiatričnimi diagnozami: stanje po obtolčenini možganov in organska osebnostna motnja z dominantno depresivnostjo.

## Telesne bolečine

3.000.000,00 SIT Tožnik je bil po poškodbi 3 mesece v komi in zaradi takšnega stanja ni zaznal bolečin, ki so obstajale ob sami nezgodi in prve 3 mesece po njej. Zavedati pa se jih je začel po 3 mesecih po poškodbi, vendar pa so bile takrat bolečine že bolj občasnega značaja. Takrat je prestajal lahke in srednje hude občasne fizične bolečine. Te bolečine pa so s časom popustile, tako da sedaj pri tožniku obstajajo le občasni glavoboli in verjetno tudi občasne bolečine v predelu preloma reber. Te bolečine pa so in bodo tudi v bodoče pretežno lahke intenzitete, lahko pa se bodo intenzivirale tudi do srednje hudih fizičnih bolečin.

#### Hospitalizacija

3 mesece v obdobju komatoznega stanja, nato še 12 dni.

#### Rehabilitacija

2 meseca je bil na rehabilitaciji v Centru Soča v Ljubljani.

#### Nevšečnosti med zdravljenjem

Tožnik je stalno podvržen jemanju zdravil, predvsem zdravil zaradi posttravmatske epilepsije, ki jih bo moral jemati do smrti.

## Strah

500.000,00 SIT Glede na stanje nezavesti tožnik ni prestajal primarnega in sekundarnega strahu. Vendar pa tožnik sedaj, ko je stanje zdravljenja zaključeno, trpi strah. Tožnik se namreč zaveda svojega stanja, to je stanja nemoči in odvisnosti od drugih, da svojci zaradi njega trpijo, da trpi tudi on in da mora umreti, če bi se mu kaj zgodilo. Zagotovo ga je strah prihodnosti, ko se zaveda, da je odvisen od svojcev.

## Zmanjšanje življenjske aktivnosti

13.000.000,00 SIT Po nezgodi je tožnik povsem spremenjen. Telesno je nespsoben za samostojno življenje in je v popolnosti odvisen od drugih. Naredi lahko le nekaj korakov, je inkotenten na blato in vodo, rabi pomoč pri osebni higieni. Tožnik sicer lahko sam je, vendar le če se mu prinese že narejen obrok. Večinoma le poležava v postelji ali pa sedi nainvalidskem vozičku, pri čemer potrebuje stalen nadzor. Tožnik je tudi nemiren in depresiven. Težko se sporazumeva, saj je motena njegova funkcija govora, brati je pozabil, je pa tudi zelo pozabljiv in upočasnjen, tako da dejansko ne more aktivno sodelovati niti v razgovorih. Pri tožniku je prisotno tudi veliko pomanjkanje motivacije, kar je posledica stanja po poškodbi centralnega živčevja in posledičnega jemanja zdravil zoper epilepsijo. Pri tožniku gre za posebno težko invalidnost.

---

ZOR člen 200, 203